Chicagoko Ekialdeko Institutua

**Chicagoko Ekialdeko Institutua** (ofizialki: Institute for the Study of Ancient Cultures, West Asia & North Africa (ISAC), eta aurretik, Oriental Institute (OI)), Chicagoko Unibertsitatearen Antzinako Ekialde Hurbilerako museo arkeologiko, artxiboa eta ikerketa departamendua da. 1919an sortua izan zen eta mundu mailan Antzinako Ekialde Hurbileko historia eta arkeologiako erakunde garrantzitsuenetakoa da, eta Ekialde Hurbileko objektuen bilduma onenetakoa du. Euren web gunearen arabera, 350.000 artefaktu arkeologiko baino gehiago gordetzen dituzte.

Indusketa arkeologikoak, artefaktuen analisiak, ikerketa-metodologia berrien garapena, museo-bilduma sistematikoen kudeaketa, azterketa filologikoak, ikerketa historikoak eta antzinako hizkuntzen hiztegien garapena egiten du. Institutuaren programa arkeologikoaren indargune nagusietako bat bere eskualde-estaldura zabala da, muga geopolitikoetan eta denboran zehar; adituak mesopotamiar, siropalestinar, anatoliar, irandar, egiptoar eta nubiar arkeologian eta testu-ikerketetan, guztiak eraikin berean ari dira lanean Ekialde Hurbil osorako ikerketa, irakaskuntza eta landa-proiektuak eskaintzeko.

## Egoitza eta bilduma 
Institutuaren egoitza, Art Déco eta arkitektura neogotikoaren arteko nahasketazko estilo batetako eraikin bat da, Mayers Murray & Philip arkitekto konpainiek diseinatua. Museoak, Ekialde Hurbil osoan eginiko indusketetatik datozen lanak ditu, horien artean, Megidoko boliak, Persepoliseko hondakinetatik datozen altxorrak, Khorsabadeko (Sargon II.aren hiriburua) eskultura mitologiko multzo bat eta Tutankamon egiptoar faraoiaren estatua monumental bat aurkitzen direlarik.

Fitxategi:Man-bull uc oriental institute capital 01.JPG|Persepolisen aurkitutako harrizko buru bat berreraikia.
Fitxategi:UC Oriental Institute early Persian 05.JPG|historiaurreko objektuak dituen erakusketa-mahia bat. 
Fitxategi:UC Oriental Institute Persian collection item 05.JPG|Hiru eleko inskripzioa duen pisua. Persepolis, akemenestar garaia. Dario I.a, 522-486, Iran.
Fitxategi:Periodo achemenide, tondo con leone alato d'oro, 550-300 ca.jpg|Urrezko lehoi hegalduna. Akemenestar inperioa, Ekbatana.
Fitxategi:Persian relief oriental institute Chicago.jpg|Persopolisen aurkitutako lehoi baten erliebea.
Fitxategi:Tutankhamun oriental institute Chicago.jpg|Tutankamon faraoiaren estatua erraldoia.
Fitxategi:Cylinder seal - Oriental Institute Museum, University of Chicago - DSC07246.JPG|Zilindro zigilu hau, gutxi ezagutzen den Ninishkun jainkosa bati eskainia izan zen, jabearen izenean, Ishtar jainkosa handiarekin bitarteko egiten duena. Akadtar garaia, ca. K.a. 2330 – 2150 4.2 × 2,5 cm. .

## Erreferentziak 
## Kanpo estekak 
* Institute for the Study of Ancient Cultures, West Asia & North Africa (ISAC) [Chicagoko Unibertsitateko web guneko atala] *The University of Chicago*.
* Institute for the Study of Ancient Cultures West Asia & North Africa [web gune ofizila]
* Morag M. Kersel. (2022ko apirila) "The Gallery Enhancements Project at the Oriental Institute Museum of the University of Chicago: Everything Old Is New Again". *American Journal of Archaeology*, 126. lib, 2. zk. April 2022. 317-326 or. DOI: 10.1086/719444